|  |
| --- |
|   **PRIOPĆENJE** |

**INA i Novi list predstavili kalendar za 2015. „Hrvatske sorte i pasmine“**

* **Već šestu godinu zaredom INA i Novi list nagrađuju najbolje fotografije biljnog i životinjskog svijeta**
* **Tematika autohtonih hrvatskih pasmina, u fokusu je Kalendara već posljednje tri godine**

**Rijeka, 2. prosinca 2014. – U sklopu projekta „Zajedno za bioraznolikost“ INA i Novi list predstavili su danas kalendar za 2015. godinu s temom „Hrvatske sorte i pasmine“ u riječkom Prirodoslovnom muzeju. Ista tema obrađena je i u prošla dva kalendara, a s obzirom na bogatstvo hrvatskih autohtonih vrsta organizatori su odlučili ponoviti temu i ove godine. Odabiru konačnih 13 fotografija za kalendar prethodio je natječaj na koji je pristiglo više od 350 amaterskih i profesionalnih fotografija.**

Obraćajući se prisutnima na predstavljanju kalendara g. Radovan Perišić, direktor Rafinerije nafte Rijeka, izjavio je *“U Ini smo veoma zadovoljni s uspjehom ovog projekta, a s obzirom da kroz svoje društveno odgovorno poslovanje podupiremo brojne ekološke projekte, drago nam je što imamo i ovu priliku za podsjetiti javnost kako se mora i može činiti više za očuvanje životinjskih i biljnih vrsta i naše flore i faune. Svake godine sve veći broj pristiglih fotografija potvrđuje nam kako interes za sudjelovanje u projektu postoji i takva povratna reakcija nam pruža motivaciju za nastavak projekta“.*

Riječ je o tradicionalnom kalendaru Novog lista i Ine, a INA je već šestu godinu zaredom pokrovitelj projekta. Stručnu podršku projektu pružili su zaposlenici Društva za istraživanje i očuvanje prirodoslovne raznolikosti Hrvatske, Instituta za jadranske kulture i melioraciju krša Split, Instituta za poljoprivredu i turizam Poreč, Agronomskog fakultet u Zagrebu, Državnog zavoda za zaštitu prirode, Hrvatske poljoprivredne agencije, Veterinarskog fakulteta u Zagrebu i Zvjezdarnice Višnjan. Stručna komisija pregledala je i ocijenila sve pristigle fotografije te izdvojila 24 fotografije, koje su predstavljene na tiskanima i internetskim stranicama Novog lista. Čitateljima je na taj način omogućen izbor konačnih 12 fotografija za kalendar za 2015. godinu. Autori odabranih fotografija nagrađeni su, dok će čitatelji Novog lista kalendar dobiti na dar 4. prosinca.

Fotografije koje su prema najvećem broju osvojenih glasova objavljene u kalendaru „Hrvatske sorte i pasmine“ su:

* "Brsečki" češnjak, autor Jerko Gudac
* Dalmatinac, autor Petar Fabijan
* Badem, nendule,  autorica Maja Pavlović
* Posavski gonič, autor Željko Padavić
* Domaća artičoka, autorica Maja Pavlović
* Dravska guska, autorica Gordana Ivičić
* Vinogradarska breskva, autor Željko Padavić
* Plavina, autor Julio Frangen
* Malvazija, autor Stanislav Juretić
* Mušmula, autorica Roberta Dešković
* Oskoruša, autor Stjepan Janeković
* Kruška tepka, autor Jerko Gudac
* Šljiva bistrica, autor Jerko Gudac

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr